10. maijs

10. maijs ir gada 130. diena pēc Gregora kalendāra (131. garajā gadā). Līdz gada beigām ir atlikušas 235 dienas.

Vārda dienas 
Maija, Paija

Notikumi 
 1857. gads — sākās Pirmais Indijas Neatkarības karš.
 1871. gads — beidzās Francijas—Prūsijas karš.
 1922. gads — ASV anektēja Kingmena rifu.
 1924. gads — Edgars Hūvers tika apstiprināts par ASV Federālā izmeklēšanas biroja direktoru un palika šajā amatā līdz pat savai nāvei 1972. gadā.
 1940. gads — Otrais pasaules karš:
 Vācijas spēki ieņēma Beļģiju, Nīderlandi un Luksemburgu;
 Vinstons Čērčils kļuva par Apvienotās Karalistes premjerministru;
 Apvienotā Karaliste ieņēma Islandi.
 1945. gads — pēc karaspēka grupas "Kurzeme" kapitulācijas Latvijas okupācijas laikā Sarkanā armija ieņēma Grobiņu, Kuldīgu, Valdemārpili un Pilteni.
 1967. gads — PSRS pārtrauca diplomātiskās attiecības ar Izraēlu.
 1970. gads — Dienvidslāvijā sākās sestais Pasaules čempionāts basketbolā.
 1994. gads — par pirmo melnādaino Dienvidāfrikas Republikas prezidentu kļuva Nelsons Mandela.
 1997. gads — zemestrīce netālu no Ardekulas, Irānas ziemeļaustrumos, bojā gāja vismaz 2400 cilvēku.
 1999. gads — Dānijas pilsētā Kopenhāgenā sākās vienpadsmitais Pasaules badmintona čempionāts.

Dzimuši 
 1770. gads — Luijs Nikolā Davū (Louis-Nicolas Davout), franču karavīrs (miris 1823. gadā)
 1838. gads — Džons Vilkss Būts (John Wilkes Booth), ASV prezidenta Abrahama Linkolna slepkava (miris 1865. gadā)
 1872. gads — Marsels Moss (Marcel Mauss), franču sociologs (miris 1950. gadā)
 1876. gads — Ivans Cankars (Ivan Cankar), slovēņu rakstnieks (miris 1918. gadā)
 1878. gads — Gustavs Štrēzemanis (Gustav Stresemann), Vācijas kanclers (miris 1929. gadā)
 1882. gads — Luiss Suberkasiuks (Luis Subercaseaux), Čīles diplomāts un vieglatlēts, pirmais Čīles pārstāvis olimpiskajās spēlēs (miris 1973. gadā)
 1886. gads — Olafs Stepldons (Olaf Stapledon), angļu filozofs un zinātniskās fantastikas rakstnieks (miris 1950. gadā)
 1888. gads — Makss Stainers (Max Steiner), amerikāņu komponists (miris 1971. gadā)
 1899. gads — Freds Astērs (Fred Astaire), amerikāņu dejotājs, aktieris (miris 1987. gadā)
 1902. gads — Deivids Selzniks (David O. Selznick), ASV producents (miris 1965. gadā)
 1925. gads — Jānis Pīnups, pēdējais Otrā pasaules kara mežabrālis Latvijā (miris 2007. gadā)
 1926. gads — Alfreda Markovska (Alfreda Markowska), Polijas čigāniete, kas izglāba apmēram piecdesmit bērnus no holokausta un Porajmosa genocīda (mirusi 2021. gadā)
 1928. gads — Arnolds Rītels, (Arnold Rüütel), igauņu politiķis, valsts prezidents
 1955. gads — Marks Deivids Čepmens (Mark David Chapman), Džona Lenona slepkava.
 1956. gads — Vladislavs Ļistjevs (Владислав Листьев), Krievijas žurnālists (miris 1995. gadā)
 1957. gads — Sids Višess (Sid Vicious), angļu pankroka mūziķis (miris 1979. gadā)
 1960. gads — Bono (Pols Deivids Hjūsons, Paul David Hewson), īru dziedātājs
 1969. gads — Deniss Bergkamps (Dennis Bergkamp), Nīderlandes futbolists
 1973. gads — Rišti Rečbers (Rüştü Reçber), Turcijas futbolists
 1977. gads — Niks Heidfelds (Nick Heidfeld), vācu autosportists

Miruši 
 1034. gads — Meško II Lamberts (Mieszko II Lambert), Polijas karalis (dzimis 990. gadā)
 1774. gads — Luijs XV (Louis XV), Francijas karalis (dzimis 1710. gadā)
 1829. gads — Tomass Jangs (Thomas Young), angļu dabaszinātnieks, fiziķis, ēģiptologs (dzimis 1773. gadā)
 1964. gads — Mihails Larionovs (Михаил Ларионов), krievu mākslinieks, avangardists (dzimis 1881. gadā)
 1968. gads — Vasilijs Sokolovskis (Василий Соколовский), PSRS maršals (dzimis 1897. gadā)
 1977. gads — Džoana Kroforda (Joan Crawford), amerikāņu aktrise (dzimusi 1905. gadā)
 1982. gads — Pēteris Veiss (Peter Weiss), vācu dramaturgs (dzimis 1916. gadā)
 2005. gads — Pols Rikērs (Paul Ricœur), franču filozofs (dzimis 1913. gadā)
 2020. gads — Juris Lipsbergs, latviešu ornitologs (dzimis 1939. gadā)
 2022. gads:
 Leonīds Kravčuks (Леонід Кравчук), Ukrainas pirmais prezidents (dzimis 1934. gadā)
 Pēteris Liepiņš, latviešu aktieris un TV raidījumu vadītājs (miris 2022. gadā)

Svētku un piemiņas dienas 
 Mātes diena (vairākās Āzijas valstīs)

Maijs